Ιερά Μητρόπολις Νέας Κρήνης και Καλαμαριάς

Η Ιερά Μητρόπολις Νέας Κρήνης και Καλαμαριάς είναι μια από τις Μητροπόλεις των λεγομένων «Νέων Χωρών». Έδρα της είναι ο προσφυγικός Δήμος Καλαμαριάς. Η εκκλησιαστική δικαιοδοσία της Μητροπόλεως περιλαμβάνει τον Δήμο Καλαμαριάς και τον Δήμο Θερμαϊκού (Νέοι Επιβάτες, Αγία Τριάδα, Αγγελοχώρι, Νέα Κερασιά, Νέα Μηχανιώνα και Επανωμή), εκτός από την Περαία και το Μεσημέρι, που υπάγονται στην Ιερά Μητρόπολη Κασσανδρείας. Μητροπολίτης της είναι από το 2015 ο Ιουστίνος (Μπαρδάκας).

 Η Ιερά Μητρόπολις Νέας Κρήνης και Καλαμαριάς ιδρύθηκε το 1974 με πρωτοβουλία του τότε Αρχιεπισκόπου Σεραφείμ και την έγκριση του Οικουμενικού Πατριαρχείου Κωνσταντινουπόλεως. Για λόγους ιστορικής συνέχειας και μνήμης, o τίτλος της μητρόπολης φέρει πρώτα την ονομασία Νέας Κρήνης σε ανάμνηση και συνέχεια της Ιεράς Μητροπόλεως Κρήνης και Ανέων της Μικράς Ασίας. Στην Καλαμαριά εγκαταστάθηκαν μετά τη Μικρασιατική Καταστροφή Μικρασιάτες πρόσφυγες και δημιούργησαν συνοικίες όπως η Νέα Κρήνη (από πρόσφυγες της Κρήνης της Ερυθραίας (Τσεσμές) της Μικράς Ασίας, η οποία αποτελούσε έδρα της Ιεράς Μητροπόλεως Κρήνης και Ανέων). Πρώτος Μητροπολίτης διετέλεσε ο Προκόπιος Γεωργαντόπουλος, από το 1974 έως το 2015 και μετά την κοίμησή του, τον διαδέχθηκε ο μικρασιατικής καταγωγής Ιουστίνος Μπαρδάκας, ο οποίος εξελέγη από την Ιερά Σύνοδο της Εκκλησίας της Ελλάδος στις 26 Μαΐου 2015. Τράπεζα Αγάπης Ιερού Μητροπολιτικού Ναού Μεταμορφώσεως του Σωτήρος. Κεντρικό Συσσίτιο («Προκόπειο» Πολυδύναμο Εκκλησιαστικό Κέντρο). Κοινωνικό Ιατρείο («Προκόπειο» Πολυδύναμο Εκκλησιαστικό Κέντρο). Κοινωνικό Φαρμακείο («Προκόπειο» Πολυδύναμο Εκκλησιαστικό Κέντρο). Κοινωνικό Παντοπωλείο (Καμπούρογλου, Καλαμαριά). Μαντούκειον Κοινωφελές Ίδρυμα (Παναγία Φανερωμένη Νέας Μηχανιώνας). Κρεούζιος Οίκος Ευγηρίας (Μακροχωρίου 48, Καλαμαριά). Άγιος ιερομάρτυρας Χαράλαμπος ο εκ Μαγνησίας της Μικράς Ασίας, πολιούχος Κρήνης-Τσεσμέ Μικράς Ασίας (10 Φεβρουαρίου – στον ομώνυμο Ιερό Ναό). Άγιος Αυξέντιος ο εν Κατιρλί της Μικράς Ασίας (14 Φεβρουαρίου – στον Ιερό Ναό Αγίου Ιωάννου Προδρόμου Κατιρλί). Αγία Παρασκευή η Οσιομάρτυς Πολιούχος του ομώνυμου οικισμού του Τσεσμέ (26 Ιουλίου – στον ομώνυμο Ιερό Ναό της Νέας Κρήνης). Η Αγία Παρασκευή αποτελούσε πολιούχο του ομώνυμου οικισμού στη Μικρά Ασία (Αγία Παρασκευή Κρήνης (Τσεσμέ) Μικράς Ασίας). Αγία Αργυρή η εκ Προύσης της Μικράς Ασίας, Νεομάρτυς η οποία μαρτύρησε το έτος 1688 (30 Απριλίου – στον ομώνυμο Ιερό Ναό). Άγιος Αργύριος ο Επανωμίτης, Νεομάρτυρας (11 Μαΐου – στον ομώνυμο Ιερό Ναό της Επανωμής). Οσία Παρασκευή η Επιβατινή (14 Οκτωβρίου – στον ομώνυμο Ιερό Ναό των Νέων Επιβατών). Άγιος Γεώργιος ο Νεομάρτυρας ο εξ Ατταλείας και εν Κρήνη της Μικράς Ασίας μαρτυρήσας, (25 Ιουνίου – στο ομώνυμο Ι. Παρεκκλήσιο της Νέας Κρήνης). Άγιος ιερομάρτυρας Γεώργιος Καρασταμάτης ο εξ Αγίας Παρασκευής της Κρήνης (Τσεσμέ) της Μικράς Ασίας (4 Σεπτεμβρίου). Άγιοι επίσκοποι Αδριανουπόλεως Δωρόθεος (3 Ιουνίου), Δέρκων Γρηγόριος (3 Ιουνίου), Εφέσου Διονύσιος (10 Απριλίου), Νικομηδείας Αθανάσιος (10 Απριλίου), οι μαρτυρήσαντες στην Κωνσταντινούπολη το έτος 1821 όντες συναθλητές του αγίου Γρηγορίου Ε'. Άγιος Χρυσόστομος Σμύρνης, οι συν αυτώ Μικρασιάτες Νεομάρτυρες άγιοι, Προκόπιος Ικονίου, Γρηγόριος Κυδωνιών, Αμβρόσιος Μοσχονησίων, Ευθύμιος Ζήλων καθώς και οι κληρικοί και λαϊκοί, οι κατά την Μικρασιατική Καταστροφή μαρτυρήσαντες (Σεπτέμβριος - Κυριακή προ της Υψώσεως του Τιμίου Σταυρού, στον Ιερό Μητροπολιτικό Ναό Μεταμορφώσεως). Παναγίας της Ηλιόκαλης (τελευταία Κυριακή Σεπτεμβρίου), εικόνα την οποία έφεραν ως κειμήλιο οι Θρακιώτες πρόσφυγες από τους Επιβάτες της Ανατολικής Θράκης και φυλάσσεται στον Ιερό Ναό Οσίας Παρασκευής Επιβατινής στους Νέους Επιβάτες. Κύριο μέλημα του Μητροπολίτη Ιουστίνου αποτελεί η υποδοχή και εγκατάσταση αντιγράφων εικόνων από το Άγιο Όρος στους ναούς της Μητροπόλεως. Έτσι έως σήμερα έχουν εγκατασταθεί αντίγραφα εικόνων όπως Παναγίας Τριχερούσας, Παναγίας Γοργοεπηκόου, Παναγίας Άξιον Εστί κ.ά.. Επίσης επιμελείται συνεχών υποδοχών κειμηλίων όπως της Αγίας Ζώνης και λειψάνων αγίων πάντα σε συνεργασία με μονές του Αγίου Όρους προς πνευματική ωφέλεια των πιστών και οικονομική ενίσχυση των ναών Στα πλαίσια αυτής της καινοφανούς για την ορθόδοξη παράδοση πρακτικής έχει συγκεντρωθεί ασυνήθιστη πληθώρα αντιγράφων εικόνων του Αγίου Όρους: αντίγραφο εικόνος Παναγίας Γοργοϋπηκόου στον Καθεδρικό Ναό Αγ. Νικολάου Αρετσούς αντίγραφο εικόνος Παναγίας Πορταϊτίσσης στον Ναό Αγ. Ιωάννου Ν. Κρήνης αντίγραφο εικόνος Παναγίας Γιάτρισσας στον Ναό Κοιμήσεως Θεοτόκου Επανομής αντίγραφο εικόνος Παναγίας Τριχερούσης στον Ναό Αγ. Γεωργίου Επανομής. Οι ενοριακοί και προσκυνηματικοί ναοί της Μητροπόλεως είναι οι εξής: Ιερό Προσκύνημα Παναγίας Φανερωμένης, Νέας Μηχανιώνας (23 Αυγούστου). Στον μεγαλοπρεπή Ιερό Ναό της Παναγίας Φανερωμένης Νέας Μηχανιώνας, φυλάσσεται η αρχαία θαυματουργός εικόνα της Υπεραγίας Θεοτόκου της Φανερωμένης, μεταφερθείσα από τους Μικρασιάτες εκ της παλαιάς Μηχανιώνας της κυζικινής χερσονήσου, που βρίσκεται στην Προποντίδα της Μικράς Ασίας. Αγίου Νικολάου (Καθεδρικός), Αρετσού Μεταμορφώσεως του Σωτήρος (Μητροπολιτικός), Καλαμαριά Ευαγγελισμού της Θεοτόκου, Νέας Τούζλας-Μικρού Εμβόλου Αγίου Ιωάννου Προδρόμου, Κατιρλί Παμμεγίστων Ταξιαρχών, Κουρί Αγίου Ιωάννου Προδρόμου, Νέα Κρήνη Αγίας Παρασκευής, Νέα Κρήνη Αγίου Παντελεήμονος, Βότση, Καλαμαριά Αγίου Παύλου, Εργατικές Κατοικίες, Νέα Κρήνη Κοιμήσεως της Θεοτόκου, Φοίνικας Αγίων Χαραλάμπους και Αργυρής της εκ Προύσης, Κηφισιά Οσίας Παρασκευής Επιβατινής, Νέοι Επιβάτες, όπου φυλάσσεται η εικόνα της Παναγίας Ηλιόκαλης από τους Επιβάτες της Ανατολικής Θράκης. Αγίας Τριάδος, Αγία Τριάδα Θεσσαλονίκης Κοιμήσεως της Θεοτόκου, Επανομή Αγίου Γεωργίου, Επανομή Αγίου Αργυρίου του Επανομίτου, Επανομή Αγίου Νικολάου, Αγγελοχώρι Παμμεγίστων Ταξιαρχών, Νέα Κερασιά, όπου φυλάσσεται η εικόνα του Ταξιάρχου Μιχαήλ από την Κερασιά της Ανατολικής Θράκης. Δίπτυχα της Εκκλησίας της Ελλάδος 2011 Ιστοσελίδα Οικουμενικού Πατριαρχείου Ιστοσελίδα της Εκκλησίας της Ελλάδος http://www.saint.gr/ Παναγίες της Μικράς Ασίας και της Θράκης - άρθρο Ένωσης Μικρασιατών Φοιτητών